CWT เผยโครงการโซลาร์ฟาร์ม ขนาด 4.9959MW เริ่มรับรู้รายได้ตั้งแต่ 9 ม.ค.60
CWT เผยโครงการโซลาร์ฟาร์ม ขนาด 4.9959 MW เริ่มรับรู้รายได้ตั้งแต่ 9 ม.ค.60 หลัง COD ปลายธ.ค.59
14 ก.พ. 2560

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า โครงการผลิตไฟฟ้าพลังงานแสงอาทิตย์ ของบริษัท บลู โซลาร์ฟาร์ม 3 จำกัด (BFS3) ขนาดกำลังผลิตติดตั้ง 4.9959 เมกะวัตต์ (MW) ในจ.สมุทรสาคร ได้เริ่มจำหน่ายไฟฟ้าเชิงพาณิชย์ (COD) ให้แก่การไฟฟ้าส่วนภูมิภาค (กฟภ.) เรียบร้อยแล้ว เมื่อวันที่ 28 ธ.ค.59 เวลา 15.17 น. เป็นไปตามวันจ่ายไฟฟ้าที่ระบุในสัญญา ซึ่งกำหนดไว้วันที่ 30 ธ.ค.59 และเริ่มรับรู้รายได้จากการจำหน่ายไฟฟ้าเชิงพาณิชย์ ตั้งแต่วันที่ 9 ม.ค.60 เวลา 10.51 น.เป็นต้นไป
ทั้งนี้ โครงการผลิตไฟฟ้าพลังงานแสงอาทิตย์ดังกล่าว มีบริษัทย่อย คือ บริษัท ชัยวัฒนา กรีน พาวเวอร์ จำกัด ถือหุ้นอยู่ในสัดส่วน 49%